section_heading: Na Voyageru
paragraph_text: Zahvaljujući Kes, koja je prva počela gledati Doktora kao osobu, njegov odnos prema posadi se počeo poboljšavati. Doktor je na njen poticaj razmišljao o odabiru svog imena, te je od silnih imena naposljetku isprobao ime "Schmullus". Kes mu je pomogla da bolje shvati sebe i poučavala ga uklapanju u društvo – vještinu s kojom će kasnije pomagati Sedmoj od Devet. Također na Kesin prijedlog da se Doktor uvede kao član posade, kapetanica Janeway mu je odobrila kontrolu nad deaktivacijom programa.